VISI ŠAJĀ SERIĀLĀ REDZAMIE TĒLI UN NOTIKUMI IR IZDOMĀTI.
JEBKĀDA LĪDZĪBA AR PATIESIEM NOTIKUMIEM VAI PERSONĀM - DZĪVĀM VAI MIRUŠĀM -
IR TIKAI SAKRITĪBA.
Revolucionārā gvarde ģenerāļa Mohammadi vadībā
neļaus samaitātajiem un pagrimušajiem kapitālistiskajiem Rietumiem,
kuru priekšgalā stāv ASV un Izraēla, demoralizēt šķīsto irāņu tautu.
Nodevējiem nav, uz ko cerēt.
Kauns un negods pār viņiem būs mūžīgi.
Irānas ļaudis, vienotāki nekā jebkad,
nostāsies pret cionistu nožēlojamajiem mēģinājumiem šo vienotību sagraut.
Nodevēji tika pienācīgi sodīti - bargi un izlēmīgi.
Savā pirmajā runā Revolucionārās gvardes komandiera statusā
ģenerālis Mohammadi demonstrēja izlēmību, drosmi un autoritāti.
-Hallo! -Es braucu.
Nāc ārā! Gaidi mani dienvidu galā!
Tamāra!
Kas notiek?
Paskaidrošu vēlāk. Tagad nāc!
Nāvessods gaida ikvienu, kurš…
-Jā, Farāza kungs. -Kur tu esi? Tajā mājā ir kustība.
-Esat drošs, ka tas ir viņš, bos? -Protams. Es viņu izsekoju.
Labi. Būšu pēc piecām minūtēm.
Vai jūs viņu redzat?
Viņš tagad nāk laukā.
Es viņam sekošu. Nenoliec klausuli!
Klau, viņš dodas uz tirgus dienvidu izeju.
Brauc! Pārsteidz viņu! Brauc!
Nākamajā pagriezies!
Uzmanīgi.
Stāt! Stāt!
Stāt!
Ķeriet viņu ciet!
Ķeriet ciet!
Stāvi, mērgli!
Ja neapstāsies, pašam būs sliktāk.
Nolādēts, tu mēsls!
Stāvi, nodevēj!
Hosro, skrien lejā un noķer viņu!
Maitasgabals!
Kur viņš ir?
Kur ir Milads?
Aizbrauksim uz otru pusi!
Stāvi, draņķi!
Jā, viņš devās atpakaļ uz tirgus austrumu galu.
Es viņu noķēru.
Ēzeli tāds! Akls esi, vai?
-Ir normāli? -Jā.
Kas tur notika?
Kruķi.
Narkotiku vienības apkaimē meklē dīlerus.
Palieciet, lūdzu, mašīnā!
Sveiki! Kā iet?
-Viss kārtībā? Vai vieta būs visiem? -Jā.
-Neviena cita te nav? -Vispār ir.
Kāpēc neko par šo man neteici?
Nedrīkstēju. Tā bija pārāk svarīga operācija.
Mums bija plāns. Ar Azizī viss bija nokārtots.
Tas nebūtu izdevies.
Mūs meklē pusgvarde, Milad.
-Tāpēc atgriezies strādāt pie viņiem? -Jā.
Lai panāktu…
Lai panāktu, ka viņi piekrīt tevi izvest.
Ko tu runā?
Kā tad ar tevi?
Es vēl nevaru aizbraukt.
Kāpēc?
Tā ir mana vaina.
Man tas jāvērš par labu.
Tamāra!
Tamāra, man ir ļoti žēl par to, kas notika ar tavu tēvoci un tanti.
Bet tā nav tava vaina.
Labi. Laiks doties. Kāpiet ārā!
Paklau, viņi zina, ko dara.
Viņi pārvedīs tevi pār robežu. Tiksimies Kanādā.
Pag, ko tu tur runā?
-Viņš brauks viens. Es palieku. -Mēs abi paliekam!
-Tamāra, bez tevis es nebraukšu. -Ātrāk!
Jūs abi brauksiet. Tāds ir rīkojums.
Tad runā ar to, ar ko tev jārunā, jo plāni ir mainījušies.
Tu saproti?
Mana Nahida,
mīļā,
tu aizmigi pie televizora.
-Vai ilgi gulēju? -Jā.
Gribēju redzēt, kā filma beidzas.
Droši vien viņi dzīvoja ilgi un laimīgi.
Nāc! Aizvedīšu tevi uz gultu.
Nāc!
-Tev viss labi? -Jā.
Tā bija ļoti jauka filma par turku meiteni, kas…
Vai durvis aizslēdzi?
Neatver!
Kāds klauvē. Nav jābaidās.
Labvakar, Kamali kungs.
Mums jāieiet un ātri jāpārmeklē.
Atvainojiet, es nevaru jūs ielaist.
Kungs, tādi ir drošības protokoli.
Šajā mājā ir citi protokoli.
-Labāk sadarbojieties, citādi… -Viss kārtībā.
Laipni lūdzu, kungs!
Prieks jūs redzēt mājās dzīvu un veselu.
Viņa par to jums ir pateicīga, kungs. Mēs abi.
Ģenerāli Mohammadi, vai nevēlaties ko iedzert?
Nē, paldies. Nepūlieties!
Kur varam aprunāties privāti?
Tur, lūdzu!
Ko jūs gribat, lai daru?
Brauciet!
Man ziņoja, ka tu ar palīgu esot dzinies pakaļ Izraēlas aģentei
un ka tu viņu esot redzējis pats savām acīm.
Vai tā ir tiesa?
-Jā, kungs. -Kaut arī esi atstādināts?
Kaut kas te nav lāgā, Farāz.
Esam meklējuši divus mēnešus, un viņus atrodi tieši tu?
Es to darīju tikai savas valsts dēļ.
Braucot šurp, es domāju par savu tēvu - par to, ko viņš piedzīvoja.
Es ar viņu nerunāju bieži.
Viņš tika izmests no visām pilsētas azartspēļu vietām
un sāka iet uz suņu cīņām.
Kādu nakti viņš ieraudzīja milzīgu Amerikas Stafordšīras terjeru,
kurš cīnījās ar vecu, kaulainu rotveileru vārdā Gūls.
Nakts jau gāja uz beigām,
un tēvs jau bija zaudējis lielāko daļu no brāļu un manis nopelnītās naudas.
Kad cīņa sākās,
lielais suns tuvojās Gūlam.
Uz brīdi gandrīz likās,
ka terjeram kaulainā suņa ir žēl,
ja tādi dzīvnieki vispār spēj žēlot.
Pēkšņi Gūls saņēmās pēdējam lēcienam un sagrāba terjera kaklu.
Viņš iekodās un nelaida vaļā.
Vajadzēja desmit cilvēku, lai norautu viņu nost.
Beigu beigās
mans tēvs atnāca mājās pilnām kabatām ar naudu.
Tā bija vienīgā reize, kad viņam veicās.
Rīt no rīta tu atgriezīsies savā nodaļā.
Tev daudz kas jāizpērk.
Liels paldies, ģenerāli.
Es dodu tev iespēju, Farāz.
Neizšķied to!
Jā, kungs.
Nahida, mīļā!
Nahida!
Redzi to melno mašīnu, kas stāv otrpus ielai?
Aizej uz to!
Neuztver to nepareizi, bet es cerēju tevi vairs neredzēt.
Es gribu runāt ar Jūliju Magenu.
-Es viņu informēšu. -Gribu runāt ar viņu pati.
Man ir slikta pieredze ar vietējiem aģentiem.
Un ar vietējo aģenti, kas nesen palīdzēja tev izbēgt no Revolucionārās gvardes?
Kāda bija pieredze ar viņu?
Tamāra, arī es esmu zaudējusi tuvus cilvēkus.
Tici man! Es zinu, kā jūties.
Ko jūs zināt? Jūs mani pat nepazīstat.
Es zinu, ka esi laba aģente.
Es zinu, ka, pateicoties tev,
Benhaims šajā brīdī ir ceļā uz mājām pie ģimenes.
Tu samaksāji briesmīgu cenu, bet tas nebija velti.
Pasaki man: kāpēc neiekāpi tajā mašīnā?
Es zinu, kā piekļūt Kasemam Mohammadi.
Un es gribu viņu novākt.
Nopietni.
-Kā? -Viņa dēls Peimans.
Milads pārdeva narkotikas viņa draugam Vahidam Nematī.
Es ar Vahidu iedraudzēšos.
Tā es iekļūšu viņu lokā un iepazīšos ar Peimanu.
Ceļš no Peimana līdz Mohammadi ir īss.
Un tev vajadzēs Miladu, lai jūs iepazīstina.
Mēs varam viņam uzticēties. Viņš to jau ir pierādījis.
Jā, bet vai viņš tiks galā?
-Taktiski, emocionāli - viņš nav… -Viņš to var.
Es pateikšu to tālāk.
Tikmēr mans aģents jūs aizvedīs uz kādu drošu vietu.
Bet pag! Kā mēs rīkosimies ar Mohammadi?
Es teicu - es pateikšu to tālāk.
Mēs sazināsimies.
Atpūties!
Vai visu dzirdēji?
Jā.
Domāju, ka tas ir pārdroši.
Ja viņa var piekļūt Peimanam Mohammadi, ir vērts to papētīt.
Jūlija, tā meitene ir acīmredzami traumēta.
Viņa nerīkojas saprātīgi.
Viņai acu priekšā ir vienīgi tante, kas karājas pie karātavām.
Varbūt tas nemaz nav slikti.
Mums patīk aģenti, kam ir personiski motīvi.
Tomēr viņiem ir jāspēj spriest objektīvi un bezkaislīgi,
bet Tamāra pašlaik to nespēj.
Kasems Mohammadi tagad iemieso vislielākos draudus Izraēlas valstij.
Es gribu izpētīt iespēju īstenot šādu operāciju, pirms mēs to atmetam.
Dod Tamārai šo nakti, lai savāktos.
Rīt domāsim tālāk.
Tamāra, te būs šādas tādas pamatlietas.
Ja ir kādas problēmas, zvani man, ja?
Jā.
Mums jānopērk jaunas drēbes.
Un jāuzlabo mūsu leģenda. Tajā ir pārāk daudz robu.
Tamāra, ko tu dari?
Ei, izbeidz!
-Man žēl. -Nē.
Piedod!
Labrīt, dārgā!
Kā gulēji?
Vai ar Jūliju runājāt?
Labrīt, Milad!
Mēs neesam oficiāli iepazīstināti.
Mani sauc Mārdžana Montazemī.
-Priecājos iepazīties. -Es arī.
Vai Tamāra tev jau izstāstīja savu plānu?
Es varu piekļūt Peimanam caur Vahidu.
Labi. Nāciet iedzert tēju!
Mašīna uz robežu izbrauc šovakar.
Tāpēc mums ir dažas dārgas stundas, lai pārliecinātos, vai tavs plāns kam der.
Piezvani Vahidam!
Milad!
Ieslēdz skaļruni, dārgais!
Hallo!
Sveiks, Vahid! Kā iet?
Ko tu gribi?
Tikai gribēju zināt, vai tev patika tā manta, ko vakar nopirki.
Tā bija laba.
Kāpēc prasi?
Tāpat vien.
Iedomājos pieskriet un iedot tev dažus bezmaksas paraugus.
Nesatraucies, vecīt! Ir labi.
Vahid, esi drošs?
Man ir nāvīgi laba manta. Noteikti vērts pamēģināt.
Kad būsi sporta zālē?
Ieskriešu tevi iepriecināt.
Liecies mierā! Tādām lietām ir pārāk agrs.
Paldies, bet nevajag.
Tomēr nemaz nav tik viegli.
Aiziesim uz sporta zāli. Mēģināsim vēlreiz.
Nekad neatklājiet, cik ļoti jums viņus vajag.
Gudrāk ir likt viņiem noticēt, ka viņiem vajag jūs.
IRGC PRETIZLŪKOŠANAS MĪTNE, TEHERĀNA
Nu, nu, kas tad te atnācis?
Farāz, laipni lūdzu.
Sveiks, Hosein!
-Vai mums samainīti kabineti? -Nē.
Nodaļu tagad vadu es, tāpēc šis ir mans kabinets.
Te ir ļoti ērti.
Paklau,
šī ir neveikla situācija mums abiem.
Bet kaut kā mums ar to ir jātiek galā, vai ne?
Ceru, ka mums būs laba sadarbība.
Tu esi pazīstams kā vienpatis, bet tas te neies cauri.
Vai saproti?
-Kā iet, Alī? -Sveicināti, bos!
Šķiet, ka boss vairs neesmu. Sveiks! Kā iet?
Kā iet? Viss kārtībā?
-Kā jums? -Sveiki!
Kāpēc nepateici, ka viņi manā vietā iecēluši to idiotu?
Negribēju jūs sarūgtināt.
Sēdēšu te, pie tevis, ja neiebilsti.
Varat sēdēt pie mana galda.
Nē. Paliec pie sava galda!
Nē, es uzstāju.
Uzgaidi!
Jā, dārgā.
Farāz, es nejūtos labi. Man ir sirdsklauves.
Varbūt tev jāiedzer tablete?
Es negribu tableti. Es no tām izslēdzos.
Brauc, lūdzu, mājās! Es nejūtos labi.
Mīļā, es tikko ierados birojā.
Tu tikai gribēji tikt no manis prom, vai ne?
Tāpēc tu atgriezies darbā.
Dārgā, nerunā niekus!
Es drīz būšu mājās.
Paēdīsim, paskatīsimies filmu. Viss būs labi.
Ja?
Hallo!
Man ir kas tāds, kas jūs uzmundrinās. Uzminiet, kurš ir aizturēts!
Kurš?
Esi uzmanīgs!
Ko tu viņam teiksi?
Neuztraucies!
Viņš tikko tevi atšuva. Nedrīksti salaist dēlī.
Es nesalaidīšu dēlī.
Ja? Es tādus pazīstu. Uzticies man!
Sveiks! Kā iet?
Es jau teicu: mani neinteresē.
Zinu, bet atvēli man minūti sava laika! Vienu minūti.
Ejam tur!
-Nu? -Paklau!
Man ir jauns avots. Nāvīgi laba manta.
Piedāvāju tev pirmajam, jo tu proti novērtēt.
Goda vārds - šis ir labākais mēsls pilsētā.
Paklau, man jau ir piegādātājs.
Babaks var būt kretīns, bet viņš ir draugs. Es viņu pazīstu.
Es viņam uzticos.
Bet tevi es vēl nepazīstu.
Tāpēc man jāatsaka. Paldies.
Vahid!
Ko?
Tas, ko atnesu vakar, - Babaka manta. Vai no tās ir kas atlicis?
Kāpēc?
Nomēģini šo!
Vahid, vai tu sev neesi jautājis, kāpēc tavi pasūtītie 30 grami
ir sapakoti šajos neglītajos trīsgramu maisiņos?
Tagad nomēģini šo!
Maitasgabals!
Tāds ir tavs draugs. Viņš tā dara jau gadiem.
Šī maksā 1,7 miljonus par gramu.
Labākā cena pilsētā.
Varu nolaist vēl zemāk, ja pasūtīsi daudz.
Viņš noteikti par to pateiks Babakam.
Neuztraucies!
Ja vien Vahids šovakar atnāks, viss būs labi.
Neesmu viņus redzējis.
Tu teici, ka vakar bija divi atsaukumi.
-Tas ir, divi cilvēki neieradās. -Jā.
Es runāju ar kādu čali pa telefonu.
Viņš gribēja transportu sev un māsai.
-Kā viņš par tevi uzzināja? -Kā vispār kāds uzzina?
-Kāds viņam noteikti ieteicis. -Kurš?
-Kā lai es zinu? -Tu melo!
Tu visiem prasi, kurš ieteicis.
Viņš neizskatās slikts.
Nabags! Ko viņš varētu būt izdarījis?
Tas uz tevi neattiecas. Pasaki, kurš par viņiem galvoja.
Jā, dārgā.
-Tu brauksi mājās vai nebrauksi? -Vēlāk.
Ko tu dari? Droši vien aizsargā Mohammadi, savu kungu.
Nahida!
Viņš te ienāca, it kā viņam te viss piederētu.
Un viņš gaida, lai bučoju viņa kājas.
Irānas ietekmīgākais cilvēks atnāca uz manām mājām
un prasīja, lai atgriežos darbā.
Irānas ietekmīgākais cilvēks.
Nesāc! Lūdzu.
Kāpēc neko neteici, kad viņš bija te?
Viņš tikai uzsvilpj, un tu skrien atpakaļ, iežmiedzis asti kājstarpē!
Pietiek!
Es tagad lieku nost.
Parunāsim, kad būšu mājās. Dzirdi?
Azizī, šī tev nav pirmā reize. Tu zini, kā tas notiek.
Pateiksi un varēsi atgriezties savā kioskā.
Un tu zini, kas notiks, ja nesadarbosies.
Kā klājas sievai? Problēmas ar televizora pulti?
Ar ko, tavuprāt, tu runā, salašņa?
-Kā uzdrīksties pieminēt manu sievu? -Es neko neteicu.
Pasaki, ko zini!
-Es pajokoju! -Pajokoji?
Pasaki! Kurš par viņiem galvoja? Kurš tas bija?
Kurš? Nejaucies!
Sāc runāt, vai ielaidīšu tev lodi galvā. Runā!
Babaks. Babaks Maleki.
Narkodīleris.
Nesakiet viņam, ka dabūjāt viņa vārdu no manis.
Izved viņu ārā!
Sveiks, Vahid! Kas ir?
Tavs piegādes puika man visu izstāstīja.
Kāds piegādes puika?
Ko teiksi?
Tas tiešām tevi uzvelk?
Varbūt.
NAHIDA
TELEFONS NEATBILDĒTS ZVANS
Kad sāku strādāt dienestā, bija grūti.
Man naktīs bija panikas lēkmes.
Beigās es piezvanīju mediķiem
un man ieteica vērsties garīgās veselības klīnikā.
Ar kādu parunāt.
Aizmirsti to, Alī!
Aizmirsti!
Es nevaru par to runāt.
Es domāju par Nahidas kundzi, nevis par jums.
Brauciet mājās, ja gribat.
Es aizbraukšu pie Babaka.
Ja būs kādi jaunumi, es jūs informēšu.
Paldies, Alī.
Vahids?
Viņam te jābūt tikai pēc stundas.
Atver, pirms es salaužu durvis.
Babaks.
Vahids teica, ka esi te. Atver, pirms salaužu durvis!
Tūlīt te saskries visi kaimiņi, dzirdi?
Kas ir, Babak?
Jauka vieta.
Pelni labu naudu, es redzu.
Nē. Tu smejies?
Šis ir drauga dzīvoklis. Palūdza mani pieskatīt.
Cik tu esi labs draugs!
Pieskati.
Kas tev ir, Babak?
Nezinu, Mehdī. Pasaki tu man!
-Liecies mierā, brāl! Nāc piesēdi… -Brāl?
Tagad esmu tev brālis, draņķi?
Es dodu tev darbu, maksāju labu naudu, un tu mani apdirs?
Centies mani izslēgt no spēles, draņķi?
Kas ir, Mehdī?
Nevari paelpot?
Babak, atlaid viņu!
Tūlīt pat atlaid un vācies prom!
Nu, nu.
Tev te ir skarbā meitene.
Babak!
Maita!
Atnes, ar ko sasiet viņam rokas.
Tu esi līķis.
Es tevi paņemšu priekšā, dzirdi?
-Aizveries! -Vācies, mauka!
Vahids.
Pacel!
-Mehdī! -Sveiks, vecīt!
Esmu ceļā. Vai esi mājās?
Jā, tajā adresē, ko tev iedevu.
Labi. Būšu pēc 15 minūtēm, ja?
Kā tad. Brauc šurp! Esmu mājās.
Labi. Tad tiksimies.
Viņš ir ceļā.
Man vairs nav cerību.
Dažreiz man liekas, ka viņš nemaz nav mans dēls.
Tāpēc es jūtos vainīgs. Lielākoties…
Atvainojiet! Uz šo man jāatbild.
-Hallo! -Man vajag palīdzību.
Mēs saķērāmies ar narkodīleri. Viņš ir te - pusnemaņā.
Man vajag, lai viņu aizvācat.
-Tūlīt te būs Vahids. -Es nevaru tev palīdzēt.
Jums kāds jāatsūta.
Tas ir steidzami. Ja ar Vahidu salaidīsim dēlī…
Šķiet, esat jau salaiduši dēlī.
Piezvaniet Vahidam un pasakiet, lai nebrauc.
Jums ir desmit minūtes, lai atbrauktu.
Iešu sagatavoties.
-Te pabeigsi? -Jā.
Sveiks!
Tu droši vien meklē Mehdī.
-Mehdī, tavs draugs ir klāt! -Sveiks, vecīt!
-Sveiks! -Kā iet?
Kaut ko dzersi?
Nevajag, vecīt. Neraizējies!
-Kas tev ar kaklu? -Ko?
Tajā vietā.
Kāpēc neteici, ka gaidi viesi?
Atvēru durvis puskaila.
Priecājos iepazīties.
Esmu Leila, Mehdī māsa.
Vahids.
Kāpēc jūs abi dzīvojat kopā?
-Tā sanāca. -Tiešām?
Es jūs nositīšu.
Mērgļi!
Tie kaimiņu puikas - tik kaitinoši!
Ceru, ka man būs tikai meitas.
-Cik gramu tev atnest? -Desmit.
-Tad būs desmit. -Paldies.
-Negribi iziet uz balkona? -Pēc tevis.
Paldies.
Tātad…
tu un Mehdī - jūs tiešām esat brālis un māsa?
Kāpēc prasi?
Tu zini…
Pretīgi.
Kāpēc tā saki?
Tev ir akcents. Viņam nav.
Mēs uzaugām atsevišķi.
Es uzaugu Katarā,
bet pēdējos gadus dzīvoju Losandželosā.
Teherandželosa. Forši!
Varam runāt angliski, ja vēlies.
Protams. Vienalga.
Vai tu trenējies?
Velotrenažieri. Pilates.
Pārsvarā kikbokss.
Kikbokss? Zini, ka man ir sporta zāle?
Kā lai es to zinātu?
Niavaran Platinum. Labākais klubs Niavaranā.
Ja tu tā saki.
Es tā neteiktu, ja tā nebūtu taisnība.
Vahid, nāc!
-Viss kārtībā? -Jā, vecīt. Nāc!
Iešu šo to nokārtot.
-Bija patīkami iepazīties. -Man tāpat.
-Desmit gramu. -Paldies.
Paldies.
Viņa ir forša - tava māsa.
Kāpēc nekad neesi atvedis viņu uz sporta zāli?
Nezinu. Tā ir tikai kluba biedriem.
Es viņu ierakstīšu viesu sarakstā. Tevi arī.
Nenāktu par ļaunu pie šiem pleciem piestrādāt, ko?
Labi. Uz tikšanos!
Vai Vahidam radās kādas aizdomas?
Nekādas. Nē, viss notika pēc plāna.
Viņš mani uzaicināja uz sporta zāli. Ko gribējām, to dabūjām.
Es gan neteiktu, ka viss notika pēc plāna.
Šis bija slikts lēmums.
-Man nevajadzēja… -Nē, pag! Mums ir…
Vai apklusīsi?
Tikpat labi uz grīdas beigts varēja gulēt Milads.
Vai par to neesi iedomājusies?
Kas vēl man ir jāzina?
Runā!
Farāzs.
Kad savācām Miladu, viņš mūs tur gaidīja.
To tev vajadzēja izstāstīt uzreiz.
Ja būtu izstāstījusi, jūs man neļautu palikt.
Mēs te spēlējam garu spēli.
Tā nav tikai viena operācija - to ir desmitiem, simtiem.
Nu, kad strādājam kopā, mana dzīvība ir atkarīga no taviem lēmumiem.
Ja viena pret otru nebūsim pilnīgi atklātas,
tas mums abām beigsies ļoti slikti.
Tu saproti?
Jā.
Labi.
Es to vairs nepieminēšu.
Vai furgons ir klāt?
Tad nāciet augšā!
Nahida! Mīļā!
Mana Nahida! Lūdzu, atver durvis!
Jaunākās ziņas:
Gaisa spēku pilots Baraks Benhaims ir atgriezies Izraēlā.
Par to varam paziņot tikai tagad -
vairākas stundas pēc drosmīgas glābšanas operācijas beigām.
Sīkāka informācija vēl nav publiskota,
taču bailes par Benhaima dzīvību, šī lielā drāma…
Savienoju ar Aprūpētāju.
Mārdžana, es izlasīju tavu ziņojumu.
Spriežot pēc viņas darbības šodien, esmu gatava ar viņu turpināt.
Motivētāku cilvēku neesmu redzējusi.
Prieks dzirdēt.
Šī operācija būs ļoti slepena.
Par to šajā organizācijā zina tikai daži cilvēki,
un ceru, ka tā arī paliks.
Protams.
Par ko citu.
Divas neatliekamas problēmas, ko izgaismoji.
Pirmkārt, Farāzs Kamali.
Tā nav sagadīšanās, ka Farāzu atjaunoja darbā šodien.
Viņš Tamāru pazīst labāk nekā jebkurš cits Irānā.
Mums viņš steidzami jāaptur.
Kas attiecas uz otru problēmu…
Milads Kahani.
Kamēr viņš ir tur, viņš pakļauj riskam mūs visus.
Mārdžana, šīs problēmas ir nekavējoties jāatrisina.
Es uzticu tev to izdarīt pēc saviem ieskatiem.
Tulkojusi Inguna Puķīte